Áttunda heftið í flokki rita sem kallast “ Safn til sögu Eyrarsveitar ” er komið út . Eyrbyggjar , hollvinasamtök Grundarfjarðar , standa að útgáfunni . Meðal efnis í þessu hefti er grein um Grundarfjarðarvita , saga Lionsklúbbs Grundarfjarðar er rakin og tvær greinar eru , þar sem minnst er uppvaxtaráranna úr sveitinni . Önnur greinin er frá Bakka en frá Kverná . Annálar Eyrarsveitar 1400 - 1800 er heiti á grein eftir Ásgeir Guðmundsson cand. mag. , en hann hefur verið drjúgur við að skrifa greinar í þessi rit . Í ritinu er sjálfsævisaga sr. Jens Hjaltalíns birt í fyrsta sinn opinberlega . Þá er grein um gönguleiðir í Eyrarsveit og önnur um síldina sem fyllti Grundarfjörð síðasta haust . Í ritinu eru þrír myndakaflar ; gamlar myndir frá leikskólanum Sólvöllum , myndir úr Myndasafni Bærings Cecilssonar og fermingarmyndir Eyrbyggja . Annáll Grundarfjarðarbæjar fyrir árin 2006 og 2007 er birtur , vandlega myndskreyttur .